Toledo, Espanya

An Toledo () usá nga syudad nang munisipyo nga nahamutang ha kabutngaan han Espanya; amo iní an pamunuan han lalawigan han Toledo ngan han komunidad autonoma han Castilla–La Mancha. Gindeklara an Toledo nga usá nga World Heritage Site han UNESCO han 1986 tungod han dako nga nahipabilin hini ha mga monumento ngan kultura.

Kilaldo an Toledo nga "Syudad Imperyal" tungod kay amo iní an prinsipal nga lugar han korte ni Carlos I han Espanya, ngan tinatawag gihapon iní nga "Syudad han Tuló nga mga Kultura" tungod han mga impluwensya han kultura han mga Kristohanon, Muslim, ngan Hudeo nga naipakita ha kasaysayan ngan kaagi hiní. Amo gihapon ini an pamunuan tikang 542 tubtob 725 AD han kahadto nga Ginhadi-an Visigodo, nga nagsunod katapos han kahulog han Imperyo Romano, ngan amo gihapon iní an lugar han mga panhinabo ha kaagi sugad han Visigodo nga mga Konsilyo han Toledo. Mayda maiha nga kaagi an Toledo hin paghimo hin mga baid nga mga armas, nga yana mga sikat nga mga souvenir han syudad.

Upod han mga tawo nga natawo o nangukoy ha Toledo hira Brunhilda han Austrasia, Al-Zarqali, Garcilaso de la Vega, Eleanor han Toledo, Alfonso X, Israeli ben Joseph, Halevi ngan El Greco. Han 2015, an syudad mayda populasyon o kamolupyohan nga 83,226. ngan hin kahaluag nga .

Mga kasarigan

Provincia de Toledo